NaiveNeuron/SloPal huggingface dataset:
Takáč, Richard, poslanec NR SR (2022-05-19):
Ďakujem veľmi pekne za slovo, pán predsedajúci. Na jednej strane také skonštatovanie, na druhej strane aj otázka. Pani Remišová sa vyhla priamej konfrontácii pri tých otázkach, ktoré som jej dnes položil, lebo podľa mňa vôbec nevie riadiť tento rezort a nemá šajnu o tom, ako funguje transformácia Hornej Nitry. Toto, čo ste, pán minister, prečítali, počúvame od nej už asi dva roky o tom, že ako to pokračuje, ako budú tieto výzvy. Reálny ale stav je taký, že je to jedna veľká katastrofa. A čo sa týka transformácie Hornej Nitry a, samozrejme, aj ostatných regiónov, ktoré sú začlenené do tohto pilotného programu, je ten aktuálny stav, že opätovne zase zisťujeme nejaké projektové zámery, ktoré už boli minimálne dvakrát-trikrát zistené od roku 2018. A proste nemá to pána, nikto to neriadi a ja sa veľmi, veľmi obávam toho, že tieto peniaze na jednej strane prepadnú a na druhej strane si treba uvedomiť, že banská činnosť končí v roku 2023. To je za chvíľu. Tým pádom každým rokom stovky, ak nie už až tisícky ľudí končí v samotných baniach a my potrebujeme týchto ľudí rekvalifikovať a poskytovať im nový, novú možnosť zamestnania. Sú tam aktuálne, pokiaľ viem, úplne v tej prvej, keď sa zbierali projekty, boli podľa mňa veľmi zaujímavé projekty, ktoré by regiónu Hornej Nitry ako-tak pomohli. Ale, bohužiaľ, všetko stojí, čaká, a tí ľudia ostávajú na úradoch práce ako nezamestnaní. Preto myslím si, že to, že ste povedali, že v druhej polovici tohto roka, ja sa obávam toho, lebo takýto termín som už počul minimálne dvakrát, trikrát z úst pani ministerky. Ďakujem.
Viskupič, Jozef, poslanec NR SR (2016-04-27):
Ja chcem poďakovať za aj tie podporné slová a hlavne za to, že úvodom zaznel ten moment takpovediac konfliktu záujmov, pretože tak si predstavujem, aby vystupovali možno aj do budúcna, keďže začíname toto plénum, aj viacerí páni poslanci. A keď majú z minulosti, myslím, že u pána Kollára to nie je až tak celkom treba, ale napriek tomu to dodržal a povedal presne, kde v minulosti pôsobil, a tým pádom, že pri konkrétnom návrhu zákona, okrem tej absolútne nespochybniteľnej skúsenostnej bázy, lebo 16 rokov priamo pracovať v tejto oblasti, ho asi veľmi vysoko kvalifikuje do tejto debaty, oznámil tento skutok. Nebývalo to doteraz veľmi praxou a dúfam, že si to hlavne poslanci, a je to jedno, aj z vládnej, aj z opozičných lavíc, keď budú vystupovať, tak označia, že boli alebo sú nejakým spôsobom zainteresovaní. Druhá časť poznámky. Myslím si, že je, áno, veľmi dôležité, pre účely tohoto zákona sme sa snažili spraviť ako keby ten povestný prvý krok na tisícmíľovej ceste, a to je, aby sme odhalili štruktúru do tretej úrovne a teda mohla retransmisná rada, respektíve regulátor v tejto oblasti skúmať, kto sa uchádza o licenciu, čiže kto bude rozprávať, formovať mediálne prostredie a akým spôsobom sa chce mediálneho trhu zúčastniť, čo je pre súčasný a z môjho pohľadu už veľmi oligarchizovaný mediálny priestor len dobre. Čiže ďakujem za podporu a dúfam, že bude dostatočná na to, aby sme sa prehupli do druhého čítania.
Figeľ, Ján, podpredseda NR SR (2014-12-02):
Ďakujem pekne. Na vystúpenie nie sú žiadne reakcie. Nech sa páči, ďalší rečník je Ľubomír Petrák. Pán kolega, nech sa páči.
Bugár, Béla, podpredseda NR SR (2010-10-22):
Pán spravodajca, chcete zaujať stanovisko? Nech sa páči. Pán poslanec Laurenčík, prepáčte, ale pokiaľ sa neobjaví vaše meno do konca, to znamená, kým hovorí ten predrečník, no tak fakticky potom už je po.
Danko, Andrej, podpredseda NR SR (2024-01-16):
Poslanec Čaučík.
Sulík, Richard, predseda NR SR (2010-10-13):
Ďakujem. Prosím, prezentujte sa a hlasujte. (Hlasovanie.) Prítomných 144 poslancov, hlasovalo 77 za, 6 proti, 60 sa zdržalo, 1 nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov . Poprosím spravodajkyňu, ktorú určil navrhnutý gestorský výbor, pre financie a rozpočet, poslankyňu Zuzanu Aštaryovú, aby hlasovanie uviedla.
P. Hrušovský, predseda NR SR: (2005-10-28):
(Hlasovanie.) 117 prítomných, 2 za, 43 proti, 72 sa zdržalo. Návrhy sme neschválili. Prosím ďalší návrh. V. Horák, poslanec: Teraz budeme hlasovať o bodoch, ktoré vyňal pán poslanec Šulaj na osobitné hlasovanie. Ako prvý je bod 2, ktorý je s odporúčaním gestorského výboru schváliť ho.
Mičovský, Ján, poslanec NR SR (2014-09-23):
Ďakujem za slovo. Štefan, ďakujem aj tebe, že podporíš aspoň jeden z mojich dvoch pozmeňovacích návrhov, ale chcem sa vyjadriť k tomu, že ti vadia tie sankcie. Veď ja som povedal, vadia aj mne, je to ťažká téma. Je to vec, ktorá nás poškodzuje, len som nepočul ani dnes, ani v súvislosti s tým, čo sa na Ukrajine deje, žiadnu inú, realistickejšiu postupnosť, ktorá by pomohla Ruskú federáciu zastaviť v tom, čo evidentne pácha. A tie sankcie budú fungovať len za jednej podmienky, že tie Svätoplukove prúty sa nevzťahujú len na zväz slovanský ‒ ale kľudne to môžeme ponúknuť aj Bruselu ‒, len vtedy, ak budeme jednotní, tak len vtedy môžme dokázať aj silnému ruskému susedovi, aj keď neni naším bezprostredným susedom, že vieme ovplyvniť jeho správanie, pretože aj on žije v reálnom ekonomickom prostredí. Ekonomické sankcie sú nevďačné a ťažké. Oveľa nevďačnejšie a ťažšie je, keď miesto sankcií naozaj rinčia granáty. Myslím si, že ak si dáme tieto veci na váhy, tak naše rozhodnutie, či sankcie áno, či nie, by malo byť pomerne jednoduché. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 131 poslancov, za 114, proti 9, hlasovania sa zdržali 8. Konštatujem, že bod č. 84 sme schválili. Nech sa páči, teraz môžeme hlasovať.
Abrhan, Pavol, poslanec NR SR (2014-06-04):
Ďakujem pekne, pani podpredsedníčka. Ja by som len v rámci procedurálneho chcel pripomenúť členom výboru na kontrolu Slovenskej informačnej služby, že počas obedňajšej prestávky je zasadnutie výboru, o 12.00 hodine spred parlamentu odchádza autobus, tak aby sa zúčastnili tohto zasadnutia. Ďakujem veľmi pekne.
Zmajkovičová, Renáta, podpredsedníčka NR SR (2013-02-06):
Pán poslanec Mičovský.
Bagačka, Michal, poslanec NR SR (2014-09-12):
Ďakujem za slovo. Pán kolega Petrák, súhlasím teda s tebou v prvom rade, že ten bod, a teda aj príspevok pána Brocku bol skôr zneužitie bodu, ktorý predkladáte. A takisto súhlasím aj s tým, prečo pán Brocka nekandiduje. Pretože asi by ho nikde nezvolili. Ale druhá vec, je rozdiel medzi možno mnou, tebou a pánom Brockom, je to, že my sa uchádzame v týchto voľbách, či sú to už komunálne, alebo vúckarské, o podporu naozaj množstva ľudí. Na čož to pán Brocka 20 rokov, jemu stačí sa uchádzať o dôveru len svojho predsedu strany. Ďakujem. (Potlesk.)
Mierna, Anna, poslankyňa NR SR (2023-05-09):
Veľmi pekne ďakujem za slovo, vážený pán predsedajúci. Dovoľte mi, prosím, ako určenej spravodajkyni výboru predniesť spoločnú správu výborov Národnej rady, výboru Národnej rady o výsledku prerokovania vládneho návrhu zákona, ktorým sa mení a dopĺňa zákon o cenných papieroch. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 2068 z 15. marca 2023 pridelila vládny návrh zákona týmto výborom: výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi (výbor pre financie a rozpočet, ústavnoprávny výbor), a odporúčanie pre Národnú radu návrh schváliť (výbor pre hospodárske záležitosti). Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch spoločnej správy č. 1 až 8 hlasovať spoločne s návrhom gestorského výboru schváliť. Gestorský výbor na základe stanovísk odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 461 z 2. mája 2023. Týmto uznesením výbor zároveň určil mňa ako spoločnú spravodajkyňu, aby som na spoločnej, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku. Ďakujem, pán predsedajúci, otvorte, prosím, rozpravu.
Figeľ, Ján, podpredseda NR SR (2014-06-27):
Ďakujem pekne. Až na to, že to malo odznieť v rozprave. Takže prerušujem rokovanie o tomto bode programu. A budeme pokračovať prvým čítaní o návrhu poslancov Národnej rady Slovenskej republiky Mikuláša Hubu a Jána Mičovského na vydanie zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov . Tento návrh zákona je pod tlačou 1042. A návrh na jeho pridelenie na prerokovanie výborom je v rozhodnutí predsedu č. 1050. Teraz dávam slovo pánovi poslancovi Mikulášovi Hubovi, aby návrh zákona uviedol.
Pellegrini, Peter, predseda NR SR (2024-01-09):
Pán poslanec Šmilňák.
Paška, Pavol, predseda NR SR (2014-05-28):
(Hlasovanie.) 137 prítomných, 62 za, 75 sa zdržalo. Návrh sme neschválili . Vážené panie poslankyne, vážení páni poslanci, odhlasovali sme prerokované body. Poprosím teraz kolegov, ktorí chceli podať návrhy, aby tak urobili. Pán predseda výboru Huba. Zapnite, prosím vás, pána poslanca Hubu.
Bagačka, Michal, poslanec NR SR (2012-08-01):
Ďakujem pekne. Aj ty, pán poslanec, aj viacerí kolegovia z opozície spomínajú teda ten čas letných prázdnin a podobne. Ja si zas nemyslím, že naši ľudia sú takí neschopní, aby nesledovali v tomto čase toto dianie. Nemyslím si, že sa 1. júla vypnú a 30. augusta znova zapnú. A takisto si nemyslím, že drvivá väčšina Slovákov je v Chorvátsku alebo v Bulharsku a že tam dovolenkujú. Takže ja v tomto zmysle určite by som našich občanov takto nepodceňoval. A ja si myslím, že všetko sledujú a vnímajú. Ďakujem.
Demian, Jaroslav, poslanec NR SR (2012-04-04):
Sľubujem. (Potlesk.)
V. Veteška, podpredseda NR SR: (2005-03-18):
D. Štrofová, poslankyňa: Ďakujem, pán predsedajúci. Myslím si, že to patrí k vzájomnej úcte, keď niekto je v sále, tak sa vzájomne počúvať. Takže ja sa budem tomu venovať od strany 16, kde sa hovorí o Parlamentnom zhromaždení NATO, čo je aj mojou domovskou pôdou, vzhľadom na to, že pôsobím v Slovenskej delegácii do Parlamentného zhromaždenia NATO. Spomína sa tu viacerá spolupráca s týmto Parlamentným zhromaždením. Myslím si, že je veľmi dobrá zo strany vášho rezortu. Ale práve v tejto časti by mi práve padlo vhod, tak ako je to spomínané v iných častiach, napr. pri Západoeurópskej únii, aby sa spomenulo aj to, že v tomto zhromaždení pôsobí delegácia. A práve teraz to aj zdôvodním prečo. Vedúci našej delegácie v minulom roku získal pozíciu viceprezidenta Parlamentného zhromaždenia NATO. Myslím si, že to nie je nezanedbateľná záležitosť a treba si toho povšimnúť. Mne osobne sa podarilo byť zvolenou za podpredsedníčku Výboru pre vedu a technológie, čo bolo veľkým ocenením mojej práce práve v tomto zhromaždení zo strany kolegov, ktorí ma navrhli, požiadali, aby som prijala kandidatúru. A tiež som ju veľmi rada prijala a bola som jednohlasne zvolená. Čiže sú to dve miesta Slovenska vo funkciách tohto zhromaždenia. A myslím si, že tiež je to nezanedbateľné a treba to spomenúť. V časti, kde sa rozpráva, teda je to strana 17, o našej najbližšej susedskej spolupráci, kde sú spomínané naozaj susedské štáty, myslím si, že je to veľmi objektívne vyvážene napísané. Ale treba povedať, že opäť mi tu chýbajú dve veci, spolupráca s Českou republikou. (Gong.)
Laurenčík, Milan, podpredseda NR SR (2022-06-28):
Dobre.
Figeľ, Ján, podpredseda NR SR (2014-12-12):
Nech sa páči, Michal Bagačka.
Novotný, Viliam, poslanec NR SR (2014-12-09):
Ďakujem pekne za slovo. Vážená pani podpredsedníčka, vážený pán navrhovateľ, vážené panie poslankyne, páni poslanci, v súlade s § 80 ods. 1 zákona o rokovacom poriadku som bol určený predsedom výboru Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážená pani podpredsedníčka, skočil som. Prosím, otvorte rozpravu.
Glváč, Martin, podpredseda NR SR (2019-06-28):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec, pán poslanec Matovič, ale ešte predtým pán navrhovateľ požiadal o vystúpenie. Nech sa páči.
B. Bugár, podpredseda NR SR: (2002-07-03):
M. Podhradská, poslankyňa: Ďakujem za slovo, pán podpredseda. Pán kolega Rusnák, je mi veľmi ľúto, že až teraz, na sklonku tohto funkčného obdobia, volebného obdobia zisťujem, aký máte úžasný zmysel pre humor, ale oceňujem to, naozaj. Keď ste tvrdili, že celý tento pokrik je snahou opozície o očiernenie SDKÚ, tak sa pýtam, pán Kresánek bol donedávna členom ktorej strany? Pokiaľ sa dobre pamätám, bol členom SDKÚ. Pán exminister Macejko bol donedávna členom ktorej strany? Ak sa nemýlim, členom SDKÚ. Pán Kľučka z ministerstva dopravy, pokiaľ viem, je ešte stále členom SDKÚ. Takže neviem, kto tu koho chce očierniť. Mali by ste si zrejme urobiť poriadok vo svojich vlastných radoch, ale použili ste tu mnohé zaujímavé myšlienky a zdá sa, že ste nedopovedali celkom to, čo ste chceli povedať. Tak dovoľte, aby som to dopovedala ja. Hovoríte, že máme vám dovoliť, aby vláda, respektíve tejto vláde, aby splnila to, čo od nej občania očakávali. Ja si myslím, že táto vláda sa najmä v tom poslednom období usiluje splniť najmä to, čo očakáva od nej jeden občan, a je to pokladník SDKÚ. Ale je to váš problém. Hovoríte, že máme myslieť na rodiny, na deti. Zdá sa, že niekto myslí viac na svojho brata ako na všetky rodiny na Slovensku. A keď už chcete zúročiť štyri roky tvrdej práce, pýtam sa, akú hodnotu majú tie úroky? Osemsto miliónov? Alebo ďalších sedemdesiatpäť miliónov, ako sme sa pred chvíľou dozvedeli v správach, že pán Egyed je dôvodne podozrivý, že spreneveril peniaze štátu v ďalšej kauze, ktorá sa zrejme objaví v najbližších hodinách vo verejnosti?
Šipoš, Michal, poslanec NR SR (2024-01-09):
Ďakujem pekne, Roman Mikulec, za tvoju rozpravu, za to, ako si pomenoval fakty, ako si jasne poukázal na to, o čom to celé je, a chcem nadviazať na to, čo si hovoril. Keď sa človek, bežný človek zamyslí nad tým, že kto vlastne rozhodol o tých znížených sadzbách, o tých znížených trestoch? Kto rozhodol o tom, že to musia znásilniť v skrátenom legislatívnom konaní? Kto rozhodol o tom, že expresne rýchlo vládni politici idú pomáhať zločincom, gaunerom, mafiánom? Boli to odborníci? Bola to rada prokurátorov, boli to sudcovia, nejaké kapacity z odboru? Bolo to po tých sľúbených odborných konferenciách, ktoré sľuboval Pellegrini, prezidentský kandidát? Nie, jediný, kto o tom rozhoduje, je Fico, Pellegrini, Danko. Tí, ktorí pomáhajú zločincom a korupčníkom, a všetci koaliční poslanci im, bohužiaľ, v tomto asistujú. Keby sa reálne zamýšľali nad tým, komu idú pomáhať, v prospech koho to celé je, tak by určite za to nezahlasovali. Lenže rozkaz znel jasne, jednoducho musí to projít. A ešte ako čerešnička na torte, tu to spomínal môj kolega, kto o tom rozhodoval, boli traja králi, teda takzvaná hviezdna rota Para, Lindtner a Gašpar junior. Para, advokát Kočnera, Lindtner, obvinený bývalý sudca, a Gašpar junior, syn obžalovaného človeka. Toto je obraz vládnych poslancov, ktorých tu je momentálne v sále osem. To je tá, to je ten ich prístup k práci, osem.
S. Janiš, poslanec: (2005-06-23):
Návrh skupiny poslancov, ktorým sa mení zákon č. 725/2004 Z. z. prerokovali výbory Národnej rady, ktorým bol pridelený, takto: ústavnoprávny výbor predmetný návrh zákona prerokoval a odporúča návrh zákona schváliť; výbor pre hospodárstvo, privatizáciu a podnikanie schváliť so zmenami a doplnkami uvedenými v prílohe uznesenia; výbor pre pôdohospodárstvo návrh zákona schváliť s pripomienkami uvedenými v uznesení; výbor pre verejnú správu schváliť s pozmeňujúcimi a doplňujúci návrhmi; výbor pre obranu a bezpečnosť návrh zákona schváliť s pripomienkami v prílohe uznesenia a výbor pre životné prostredie a ochranu prírody odporučil Národnej rade návrh zákona schváliť. Z jednotlivých uznesení výborov v časti IV spoločnej správy – tieto uznesenia výborov sú premietnuté do časti IV spoločnej správy. Gestorský výbor v súlade s rokovacím poriadkom odporúča Národnej rade hlasovať: o bodoch 1, 3, 6 a 8 hlasovať spoločne s odporúčaním schváliť a o bodoch 2, 4, 5 a 7 hlasovať s odporúčaním neschváliť. Ďalej gestorský výbor odporúča Národnej rade predmetný návrh zákona schváliť. Pán podpredseda, to je všetko, môžete otvoriť rozpravu.
Žiak, Miroslav, poslanec NR SR (2022-02-11):
Ďakujem, pán predsedajúci. No, neviem či Dunning-Krugerov syndróm je aj nejaké psychiatrické ochorenie, ktoré sa dá liečiť. Myslím si, že nie je to na zbavenie sa mandátu. Bohužiaľ, vyzerá to potom tak, ako to vyzerá, že nám tu nejaký urevaný nácek ziape, rozpráva o fašistoch a fašistickej vláde, pritom sám je to také malé nacistické zvieratko. Ale ja sa pýtam, kde bol tento urevaný nácek, keď 150-tisíc slušných ľudí protestovalo v uliciach v roku 2018 po vražde dvoch mladých ľudí. Tento urevaný nácek sedel a tíško šúchal nohami, aby náhodou neboli predčasné voľby, lebo však čo ak by sa on nedostal do parlamentu, čo by on robil? Tak ako pri vládnej kríze v roku 2021, keď odišli od alebo zradili svojho bývalého vodcu, vodcu, führera alias Mariana Kotlebu, tak sa triasol, dopotený celý, že či náhodou nepríde o svoj mandát, aby potom nemohol žvástať, húkať tu v parlamente s Dunning-Krugerovým syndrómom jeho nezmysly. Ja sa pýtam, pán Mazurek, už je niekoľko dní po podpísaní tejto zmluvy, vy ste sa nám tu vyhrážal, že prídu hordy amerických vojakov a že nám zoberú suverenitu. No, ja som nevidel ešte ani jedného amerického vojaka, čakám, kedy prídu, no bude to takisto ako pri iných veciach, ktoré ste tu vrieskal, ako je covid chripôčka, ako covid neexistuje, je to vymyslená choroba. Takisto akože sa máme liečiť ivermektínom, ktorý v podstate každá jedna relevantná štúdia odsúdila, že je to nezmysel, ale vy nebudete podporovať farmafirmy, ale ivermektín vyrába čo, ivermektín sa doma robí ako piko alebo ako steroidy, ktoré si picháte do zadku?
M. Hort, podpredseda NR SR: (2010-03-02):
A slovo má pán poslanec Viliam Novotný, nech sa páči.
P. Abrhan, poslanec: (2005-11-08):
Najprv dajte hlasovať o pozmeňujúcom návrhu pána poslanca Vážneho.
Laššáková, Jana, podpredsedníčka NR SR (2014-12-12):
Na vystúpenie pani podpredsedníčky nie sú faktické, je jedna faktická poznámka, pán poslanec Bobík. Končím možnosť prihlásiť sa s faktickými poznámkami. Nech sa páči.
Borec, Tomáš, minister spravodlivosti SR (2015-06-25):
Ďakujem veľmi pekne za slovo. Chcem poďakovať za diskusiu, aj keď tá vlastne smerovala v princípe len k jednému pozmeňovaciemu návrhu, a napriek tomu si myslím, že vzbudil najväčšiu pozornosť verejnosti. A myslím si, že oprávnene. A myslím si zároveň, aj že je dobré, že sme túto tému otvorili týmto spôsobom. Pretože sa ukázalo, že okrem tých, ktorí sú tu v podstate naozaj dlhé aj stáročia, sa dá povedať, ktorí pomáhajú bežne ľudom, hlavne na vidieku, vystrábiť sa z rôznych chorôb pomocou tradičnej medicíny, či už byliniek alebo mastičiek a podobne, tak ja som chcel poukázať na inú skupinu z týchto ľudí, a to sú práve tí, ktorí sa snažia zneužívať ťažké postavenie, zdravotné postihnutie, ktoré, povedzme bežná medicína už nad tým zlomila palicu a povedali, že my tuná nevieme pomôcť. A tam práve nachádzajú priestor tí, ktorých máme záujem postihovať. To sú tí šarlatáni, ktorí liečia, ako sme mali možnosť vidieť aj v médiách nedávno, napríklad tlieskaním sa snažia vyliečiť leukémiu a podobné veci. Tak to sú tragické veci, ktoré samozrejme nemajú miesto v našej spoločnosti. Napriek tomu vieme, že existujú práve z tých dôvodov, že jednoducho tí ľudia, ktorí nemajú žiadnu nádej, tak ju hľadajú a chytajú sa aj slamky. A to sú tie situácie. Napriek tomu všetkému si myslím, že napriek tejto situácii bolo jasne povedané, že by sme mohli vyliať s vodou z vaničky aj dieťa, a myslím si, že to nie je to správne, čo by sme chceli dosiahnuť. Ale som rád, že sa takáto diskusia otvorila a že bude pokračovať a bude smerovať k nejakým riešeniam, ktoré budú prospešné pre všetkých. Takže z môjho pohľadu si myslím, že naozaj v tejto chvíli asi nebude vhodné, aby sme tento bod schválili v parlamente ako pozmeňovací návrh, a som za to, aby sa vypustil. Ďakujem pekne.
Jurinová, Erika, podpredsedníčka NR SR (2015-03-24):
Ďakujem pekne, pán navrhovateľ. Dávam slovo spravodajkyni, ktorú určil navrhnutý gestorský, ústavnoprávny, výbor, poslankyni Edite Pfundtner.
Pellegrini, Peter, predseda NR SR (2015-09-29):
S reakciou na faktické poznámky pán poslanec Kadúc.
V. Veteška, podpredseda NR SR: (2006-02-07):
Nech sa páči, pán Paška.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 130 poslancov, za 119, proti 6, zdržali sa 5. Konštatujem, že sme schválili vládny návrh novely zákona č. 61/2015 Z. z. o odbornom vzdelávaní a príprave. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 213/2019 Z. z. o odplatách a poskytovaní príspevku v civilnom letectve a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 738, návrh na jeho pridelenie na prerokovanie výborom je v rozhodnutí č. 770. Prosím ministra dopravy a výstavby Slovenskej republiky Andreja Doležala, aby vládny návrh zákona uviedol. Ospravedlňujem sa, sú tu ešte dva procedurálne návrhy. S prvým vystúpi pán poslanec Saloň. (Ruch v sále.) Prosím, utíšte sa v sále.
Sulík, Richard, predseda NR SR (2010-10-12):
Ďakujem pekne. Poprosím pána poslanca Kaníka.
Grendel, Gábor, podpredseda NR SR (2023-03-17):
Na vystúpenie pána poslanca dve faktické poznámky. Ako prvá pani poslankyňa Monika Kozelová.
Kuriak, Milan, poslanec NR SR (2023-03-22):
... Keď sme riešili otázku teplární a tiež som tam videl, že proste ako sa ťažko niekomu ukrajuje z toho, na čo boli roky zvyknutí a ako ťažko je dať priestor ekologickejším a lacnejším zdrojom aj čo sa týka konkrétne vykurovania. Ja z tohto miesta chcem aj poďakovať poslancovi za stranu SaS Karolovi Galekovi, ktorý vyvíja takú veľmi hodnotnú iniciatívu a navrhuje veľmi dobrý zákon, čo sa týka využívania týchto zdrojov. Čo sa týka tohto zákona, prečo je veľmi dôležitý, je to aj kvôli situácii s vojnou na Ukrajine, ktorá priniesla a prináša katastrofálne dopady aj na našu krajinu. Ako mnohí vieme a sme toho dennodennou súčasťou, že teplo sa stalo veľmi vzácnou a drahou komoditou a som svedkom, pochádzam z regiónu Orava a som svedkom ešte aj v týchto dňoch, keďže na Orave je najdlhšie vykurovacie obdobie, tak vidím na mnohých ľuďoch ako šetria na teple, že naozaj vo svojich príbytkoch sú nútení, aby aj napriek kompenzáciám, ale sú nútení, ja som rád, že aj možno sa zvyšuje zodpovednosť, že nie ako niekedy, že bolo všade zbytočne vysvietené, radiátory alebo iné ohrevné telesá zapnuté naplno, vetralo sa popri tom, tak možno k niečomu to bude dobré, ale som priamo svedkom ako ľudia, naozaj v tomto storočí je to zarážajúce, ale ľudia sa musia, aby šetrili, teplejšie obliekať, len v takej samozrejmej veci, keď si idú večer ľahnúť. Ale naozaj toto je reálna skutočnosť. Vy napríklad, čo bývate v Bratislave alebo regiónoch, kde vykurovacia sezóna je o polovicu kratšia, tak možno sa vás to až tak bytostne nedotýka, ale mňa áno a aj konkrétne aj čo sa týka hlavne teraz podnikateľských subjektov, ktoré sú neregulované, tak naozaj zažívajú katastrofu a tie ostré faktúry, ktoré začali, ktoré už podnikatelia majú za január a teraz už aj za február, tak to je katastrofa, keď sa tí podnikatelia na to pozrú. Tak naozaj mohol by som dlho rozprávať konkrétne príklady odžité, hej, nie vypočuté niekde v krčme, ale reálne a viem, čo to robí s tými podnikateľmi, a myslím si, že aj tento návrh zákona je jednou z možností ako, ale aj do budúcna, že ako zvýšiť, sebestační nebudeme, ale zvýšiť možnosti, ktoré tu máme, aby sme viac využívali tieto možnosti, ktoré tu máme. Uvediem ešte nejaké také konkrétne čísla. Cena plynu na svetových trhoch radikálne vzrástla a aj napriek značnému poklesu je stále oproti predchádzajúcemu tomu dobrému obdobiu ešte stále je takmer dvojnásobná a nejak platy sa nedajú zvyšovať až v takomto objeme. Takže stále ľudia majú viac a viac hlbšie do vrecka. Závislosť Slovenska na dovoze plynu je takmer 100-percená, súča... (Prerušenie vystúpenia časomerom.)
Petrák, Ľubomír, poslanec NR SR (2016-11-29):
Pán podpredseda, dajte, prosím, hlasovať o pozmeňujúcom návrhu pod č. 2, ktorý bol vyňatý na osobitné hlasovanie. Gestorský výbor odporúča uvedený návrh schváliť, ale upozorňujem, že je v rozprave podaný pozmeňujúci návrh, ktorý s týmto bodom koliduje, a tento bod lepšie rieši.
Liba, Peter, poslanec NR SR (2021-07-02):
Hlasovať budeme dnes po prerokovaní všetkých bodov.
Kotleba, Marian, poslanec NR SR (2017-09-08):
Ja, pán kolega Heger, veľmi dobré vystúpenie, len dve také malé poznámky by som mal. Jedna, že na rozdiel od vás si nemyslím, že by táto vláda nevedela minúť akýkoľvek veľký balík peňazí, vy ste o tom pochybovali. Ja si myslím, že o tom netreba vôbec pochybovať. A druhá vec, že nehádžte všetkých tých županov do jedného vreca, lebo z ôsmich toto uznesenie podpísali iba traja. Ďakujem.
Novotný, Viliam, poslanec NR SR (2013-06-26):
Ďakujem pekne, ja by som rád ohodnotil vecný tón vystúpenia pána poslanca Mihála. Ja som takisto vo svojom vystúpení chcel byť v takomto vecnom tóne. Neviem, či sa mi to podarilo, lebo to, čo by sme mohli možno jednoducho povedať aj po vystúpení pána poslanca Mihála, aj po tom mojom vystúpení, je, že zákon, tak ako je napísaný, je v princípe dobrý. Princíp tohto zákona nie je zlý, nikto nie je proti transpozícii smernice Európskeho parlamentu, ani proti tretej etape zvyšovania platov nemocničných lekárov. Ten problém, ktorý mám ja pri svojom vystúpení a ktorý mal aj pán poslanec Mihál, je, že ten zákon nie je napísaný dobre, keď potrebuje 89 strán v spoločnej správe pozmeňujúcich návrhov a stále nachádzame nové a nové problémy a riziká, ktoré tento zákon prináša. Preto, to, čo sme sa snažili aj pán poslanec Mihál, aj ja vo svojich vystúpeniach, upozorniť na problémy, ktoré v tomto zákone reálne existujú, a aj sme sa snažili niektoré tieto riziká vylepšiť, obmedziť. O tom boli naše pozmeňujúce návrhy. Preto si myslím, že najoptimálnejšie v tejto chvíli by bolo schváliť v pléne procedurálny návrh, ktorý podal aj pán poslanec Mihál, aj ja, vrátiť návrh zákona na dopracovanie. Jednoducho si na to treba ešte raz na ministerstve zdravotníctva kľudne sadnúť, rozobrať všetky tieto pozmeňujúce návrhy a doladiť to tak, aby tu prišiel jeden dobrý, kvalitný zákon, ktorý bude transponovať smernicu Európskeho parlamentu, riešiť kryté a nie riskantné zvyšovanie platov nemocničných lekárov. Tak, poviem to úprimne pani ministerke zdravotníctva, aby aj ja, aj pán poslanec Mihál sme mohli s kľudným svedomím hlasovať za tento zákon, že je to dobrý zákon pre slovenské zdravotníctvo. Lebo dnes, v tejto chvíli sa musíme zdržať už len pre tie riziká, ktoré v tomto zákone existujú, a pre nejasnosti. Ďakujem.
Martvoň, Anton, poslanec NR SR (2013-06-17):
Ďakujem pekne. Poviem to takto, na pána poslanca Hlinu sa nedá konštruktívne reagovať, preto moja reakcia nebude konštruktívna. No, pán poslanec, vy ste ma tu nazvali, že ja som nejaký oriešok. No, keď ja som oriešok, tak vy ste potom pouličná zmes. A dovolím si vyjadriť sa jednu vec, že ja po vás nepátram, ani nič si o vás nezisťujem, lebo sami ľudia mi to chodia hovoriť, na rozdiel od vašej pani manželky, ktorá obvoláva viacerých vašich bývalých zamestnancov, že kto mi čo povedal. Ako, viete, vy ste typ človeka, ktorý vodu káže, vodku maloletým alebo mladistvým nalieva, a môžte si dať aj desať tých čiernych okuliarov na oči, ale už nezmyjete z toho, že vo vašom podniku nalievajú mladistvým. Toľko z mojej strany.
Poliačik, Martin, poslanec NR SR (2015-05-19):
Ďakujem, pani predsedajúca. No, Marián, ja sa nedivím, že to trvalo týždeň. Racionalizovať chybu tak sofistikovane, napísať to a na základe toho si odvodiť nejaký svoj vlastný vnútorný pocit konzistentnosti svojho chápania s tým, čo sa snažím dosiahnuť vo vonkajšom svete, to chcelo veľa energie a ja sa musím úprimne priznať, že ja ti to verím, len sa obávam, že sa mýliš. Na šachovnici totižto nie je 50 odtieňov šedej. Na šachovnici je biela a čierna. Ty si sa mal rozhodnúť, na ktoré políčko sa postavíš, a obávam sa, že si sa nerozhodol dobre a na konci tohto príbehu nebudeš ani Sokrates, ani Ján Hus, ani Thomas More, ani nikto z tých, ktorí mali nejakým spôsobom priniesť obrovskú obetu za vyšší cieľ. Budeš tiež človekom, ktorý priniesol obetu a nakoniec uznal, že urobil chybu. Budeš Judášom. Judáš nakoniec zistil, že spravil chybu, oľutoval, ale ten príbeh už sa zvrátiť nedal. A ja neviem, či v tomto príbehu figuruje 30 strieborných, alebo nie, v tvojom mene, a preto, aby som si ťa mohol vážiť, dúfam, že to tak nie je. Tomu, čo si tu povedal, verím. Zlomil si nad politikou palicu. Povedal si si dosť, povedal si si, máš toho dosť. Po tých rokoch od revolúcie, nedivím sa. Musel si vidieť, počuť a zažiť všeličo, ale urobil si chybu.
Grausová, Natália, poslankyňa NR SR (2018-09-20):
Áno, ďakujem. Vážený pán predsedajúci, vážené kolegyne, vážení kolegovia, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona pod tlačou 1116. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý cieľ navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z paragrafu, podľa § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Danko, Andrej, podpredseda NR SR (2024-01-08):
Pán poslanec Vančo.
Dostál, Ondrej, poslanec NR SR (2022-03-18):
Pán poslanec Kotleba, ako ste povedali, nevieme, koľko potrvá ten konflikt, možno potrvá týždne, možno potrvá mesiace, možno potrvá roky a možno tá situácia sa vyvinie tak, že ľudia, ktorí utiekli, sa vlastne nebudú môcť vrátiť domov alebo veľmi dlho nebudú môcť napríklad získať doklad o bezúhonnosti, tak podľa tej vašej logiky by potom dovtedy nemali byť zamestnateľní v profesiách, ktoré doklad o bezúhonnosti vyžadujú. Toto, čo navrhuje vláda, je podľa mňa normálne, štandardné riešenie. Je to riešenie, riešenie na krízovú situáciu. A ja by som možno išiel ešte ďalej, lebo napríklad aj pri živnosti je jednou z podmienok bezúhonnosť v oblastiach, ktoré sa týkajú predmetu podnikania, a teda my tu teraz vytvárame podmienky, jak schválime ten zákon, aby ľudia, ktorí utiekli z Ukrajiny pred vojnovým konfliktom, sa u nás mohli zamestnať, ale napríklad živnosť si založiť nebudú môcť. Čiže ja by som skôr uvažoval, akým spôsobom to ešte rozšíriť, lebo absencia výpisu z registra trestov alebo iného obdobného dokladu je prekážkou. Takže ja by som sa skôr na to pozrel takto. No a pokiaľ ide o tých, o tú dočasnú odbornú stáž, áno, môže to byť problém, že tam bude iba fotokópia dokladu, ale ako vidíte, že je tam rozdiel, že tam nie je, nie je čestné vyhlásenie o vzdelaní, ale teda potrebné je to preukázať aspoň tou, aspoň tou fotokópiou a opäť je to úprava, ktorá aj vo všeobecnosti ide správnym smerom, lebo teda v porovnaní so susednými krajinami, ktoré umožnili vykonávať dočasnú odbornú stáž v oveľa širšom merítku, u nás to bolo príliš, príliš zviazané doteraz a myslím si, že toto by, to uvoľnenie by malo ostať natr... (Prerušenie vystúpenia časomerom.)
Glváč, Martin, podpredseda NR SR (2017-05-10):
Páni poslanci, poprosím kľud v sále.
Danko, Andrej, predseda NR SR (2017-02-09):
Ďakujem, pán poslanec. Pani poslankyňa Grausová, pripraví sa pani poslankyňa Shahzad.
Blanár, Juraj, podpredseda NR SR (2023-02-14):
Pán poslanec Štefan Kuffa s faktickou poznámkou.
J. Richter, poslanec: (2009-02-10):
A odpoviem na tú vašu pripomienku, isté riziká, ktoré v tom vidíte, ja som zadefinoval. A ten návrh je legislatívne tak postavený, že do pôsobnosti Železničnej polície a jej organizácie sa zmenou podriadenosti rezortu nebude zasahovať. To znamená, bude si plniť tú istú úlohu na tých istých železničných staniciach ako doteraz, len bude zložkou iného rezortu, ako samostatná zložka, niečo podobné, ako je dopravná polícia a ostatné druhy polície, len bude pod jedným aj metodickým a, samozrejmá vec, aj velením a riadením. Všetko.
Laššáková, Jana, podpredsedníčka NR SR (2012-05-16):
Páni poslanci! Pán poslanec, máte faktickú poznámku, tak diskutujte.
Laššáková, Jana, podpredsedníčka NR SR (2014-01-30):
Na vystúpenie pána poslanca s faktickou poznámkou sa hlásia páni poslanci Hraško, Mičovský a Jasaň. Končím možnosť prihlásiť sa s faktickými poznámkami. Nech sa páči, pán poslanec Hraško.
Šuca, Peter, poslanec NR SR (2012-07-24):
Pán predseda, prosím, dajte, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Osobitnému kontrolnému výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky pre obranu a bezpečnosť, ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 30 dní a gestorskému výboru do 32 dní od prerokovania návrhu zákona v Národnej rade Slovenskej republiky v prvom čítaní.
Blanár, Juraj, podpredseda NR SR (2021-06-29):
Ďakujem. Pán poslanec, na vaše vystúpenie nie je žiadna faktická poznámka. Takže udeľujem teraz slovo poslednému prihlásenému ústne do rozpravy pánovi poslancovi Martinovi Beluskému. Pán poslanec, máte slovo.
Glváč, Martin, podpredseda NR SR (2019-05-13):
Ďakujem. Prerušujem rokovanie o tomto bode programu. Ďalším bodom mal byť návrh na zvolenie dvoch členov Dozornej rady Úradu pre dohľad, ktorý pani ministerka požiadala o presunutie na budúcu, budúcomesačnú schôdzu a ďalej pristúpime k druhému čítaniu o návrhu poslancov Ľubomíra Petráka, Evy Smolíkovej a Pétera Vörösa na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Návrh zákona má parlamentnú tlač 1370, spoločná správa výborov má tlač 1370a. Dávam slovo poslancovi Ľubomírovi Petrákovi, aby návrh zákona odôvodnil, nech sa páči. (Rokovanie o návrhu poslancov Národnej rady Slovenskej republiky Ľubomíra Petráka, Evy Smolíkovej a Pétera Vörösa na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 1370.)
J. Burian, poslanec: (2009-02-11):
Chcem len dať do pozornosti, že ten pozmeňujúci návrh, ktorý prešiel vo výbore, je v zásade dobrý, ale hľadali sme riešenie, ktoré by bolo zhodné, alebo ktoré by bolo, by som povedal, riešenie, ktoré by zabezpečovalo synergiu riešenia jednak vo vzťahu k bankovým inštitúciám, a jednak, aby teda prechodné obdobie, ktoré je s prijatím eura, aby zabezpečilo kontinuitu a pri preberaní mincí v každom prípade banky vstupom teda alebo prijatím novej meny a ich poplatky neboli adekvátne stavu počtu mincí, ktorý pri vstupe alebo teda pri zavedení eura bol. Tie poplatky nechali na pôvodnej sume, tým pádom nastávali až doslova kuriózne situácie, že za jeden cent bol poplatok v podstate jeden cent v niektorých bankách. Vzhľadom na tieto náležitosti bola dlhá diskusia jednak vo výbore a jednak bola aj s bankovou asociáciou, jednotlivými bankami, kde sa našlo nejaké kompromisné riešenie, ktoré by som rád prečítal. Takže pozmeňujúci návrh, ktorý predkladajú poslanci, ktorí sú podpísaní pod týmto pozmeňujúcim návrhom, znie: Po prvé. Za čl. III sa vkladá nový čl. IV, ktorý znie: „Čl. IV zákon č. 483/2001 Z. z. o bankách a o zmene a doplnení niektorých zákonov v znení zákona č. 430/2002 Z. z., č. 510/2002 Z. z., ...
Pellegrini, Peter, podpredseda NR SR (2020-07-24):
Pán poslanec Čekovský.
M. Číž, podpredseda NR SR: (2009-06-18):
Teraz je v poradí otázka č. 9, ktorú položila pani poslankyňa Monika Gibalová a položila ju ministerke práce, sociálnych vecí a rodiny Slovenskej republiky Viere Tomanovej, pani ministerka, prosím. Pani ministerka, aj otázka č. 9 je adresovaná na vás. Dovoľte teda, budeme pokračovať v zmysle stanoveného poriadku. Pani poslankyňa Monika Gibalová položila otázku: „Pani ministerka, kedy ministerstvo práce, sociálnych vecí a rodiny predstaví národné priority sociálnych služieb? Ďakujem.“ Pokiaľ taká otázka bola zodpovedaná, žiadajú odpoveď, pani ministerka. Prípadne zopakujeme.
Budaj, Ján, poslanec NR SR (2019-06-18):
Ďakujem pekne, pán predsedajúci. Mám dva návrhy. Jeden návrh je, aby Národná rada odsúhlasila bod, ktorý sa nazýva Situácia v štátnom podniku Lesy Slovenskej republiky a v ochrane lesov na Slovensku. Popritom si dovolím predložiť aj procedurálny návrh, ako tradične dúfam, že raz kolegovia odhlasujú, že hlasovať sa bude po každom prerokovanom bode tak, aby naša diskusia udržala pozornosť a aby mala vôbec zmysel.
Pellegrini, Peter, predseda NR SR (2015-06-17):
Pán poslanec, poďme teda už k veci, nech sa páči.
J. Brocka, poslanec: (2004-01-20):
Váš predrečník, váš predseda strany, keď vystupoval vo svojej rozprave, tak hovoril o tom, že my tu meníme charakter štátu, vy ste zvolili inú rétoriku, vy ste hovorili o tom, že deti, ktoré nebudú chodiť na etickú výchovu, lebo budú chodiť len na náboženskú výchovu, že sú alebo budú ochudobnené.  To, ako ste si pomáhali argumentmi alebo spomínali mená, alebo situácie od evanjelickej besiedky na senickej fare cez Jána Pavla II., cez Antona Srholca a dokonca profesora Zasępu, mne zastáva rozum, pán kolega, to bola taká orvelovština, akú ste tu predviedli. Ja mám na záver len jednu radu aj pre vás, aj pre všetkých - nechajte to na rodičov. Tak ako v komunistickom režime, pán kolega, jednoducho my sa nemýlime na rozdiel od rôznych –izmov, ja viem, čo je pre moje deti najlepšie a na rozdiel od...
Jančula, Tibor, poslanec NR SR (2019-10-28):
Pán predsedajúci, keďže sme hlasovali o pozmeňujúcich návrhoch zo spoločnej správy a pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Šeliga, Juraj, podpredseda NR SR (2020-04-22):
Pán poslanec Dostál.
Kadúc, Miroslav, poslanec NR SR (2015-10-01):
Ďakujem veľmi pekne, pán predsedajúci. Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený, navrhnutý, určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajca určený a navrhnutý gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokujú v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Luščíková, Darina, poslankyňa NR SR (2024-09-26):
Ďakujem za slovo. Asi za tie dve minúty nestihnem zodpovedať na všetky pripomienky. Pani kolegyňa Plevíková, tak to, že budete rozprávať o tých troch menách stále dookola, bolo jasné už z toho, čo povedal ráno pán minister, že povedal, že sa bude točiť stále o dôvodoch, prečo sme stále v takom zlom stave. A prečo sme v takom zlom stave, počúvame už desať mesiacov od vás a to sú stále tie tri isté mená. Takže nám to bolo úplne jasné, že máte to niekde a budete to stále opakovať. Mám tu niečo poznačené, ale nejak som sa už stratila v tých ďalších. Takže, pani Puškárová. Ja sa s vami vôbec nehádam, že musíme konsolidovať a ja som to svojom prejave povedala. Takže nemusíme o tom vôbec viesť nejakú dilemu. Ja som konkrétne kritizovala to, ako sa zabudlo na malých podnikateľov, ktorí nie sú platcami DPH, a nevenovala som sa iným opatreniam. Takže zbytočne sme riešili možno tie ostatné veci, o ktorých ste rozprávali. Pán kolega Karas, všetci vieme, kto zapríčinil to, čo sa tu deje, hej? Tak načo sa k tomu stále vracať. Poďme sa posunúť niekam do budúcnosti. Včera som to hovorila na výbore. Je to úplne zbytočné, pretože všetka vaša debata z vašej strany je len o tom, že Ódor, Heger, Matovič, ešte tu bol spomenutý aj kadekto, Sulík a, ja neviem, hej, a Soros napríklad, ale tých mien tu padalo naozaj veľa. Takže keď vieme, kto je vinník a prečo to zavinil, my tvrdíme, že na vine ste aj vy, sú na to štatistiky. Áno, pani, pani Plevíková, to bolo o tých štatistikách, tak tie štatistiky sú všelijaké a sú naozaj konkrétne a (reakcia z pléna), ale tu na nie je na to priestor, nemôžem používať ani vizuálne pomôcky a načo sa budeme baviť o tom. Viete si to vyhľadať, tých štatistík a tých organizácii, ktoré robia tie štatistiky, je toľko a keby ste sa v tom vyznali, tak by ste to správne čítali. Takže... (Prerušenie vystúpenia časomerom.)
Laurenčík, Milan, podpredseda NR SR (2022-03-24):
Ďakujem. Na vaše vystúpenie neboli faktické poznámky. Teraz sa pýtam, či sa hlási niekto do rozpravy ústne. Konštatujem, že nikto nevyužil túto možnosť. Vyhlasujem rozpravu za skončenú a pýtam sa navrhovateľky, či chce zaujať ešte k rozprave stanovisko. Nie. Ďakujem. Prerušujem rokovanie o tomto bode programu. Teraz neviem, mám tu jeden bod, bod, ktorý je prečiarknutý a napísané, že na apríl. Predpokladám teda, že návrh, druhé čítanie o návrhu poslanca Miloša Svrčeka na vydanie zákona o podpore štátneho nájomného bývania a o zmene a doplnení zákonov sme presunuli na apríl. Nasledujúcim bodom programu je druhé čítanie o návrhu poslancov Národnej rady Slovenskej republiky Karola Kučeru, Richarda Nemca, Petry Hajšelovej a Radovana Slobodu na vydanie zákona, ktorým sa dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 864, spoločná správa výborov má tlač 864a. Dávam teraz slovo pánovi poslancovi Karolovi Kučerovi, aby návrh zákona odôvodnil. Nech sa páči.
Sulík, Richard, predseda NR SR (2010-12-02):
Ďakujem pekne. Slovo má pán poslanec Matovič.
Dolinková, Zuzana, ministerka zdravotníctva SR (2024-01-25):
Vážená pani poslankyňa, doktor Peter Kotlár, doktora Petra Kotlára vymenovala do funkcie splnomocnenca vlády Slovenskej republiky pre preverenie procesu riadenia a manažovanie zdrojov počas pandémie COVID-19 vláda Slovenskej republiky a to dňa 18. januára 2024 svojim uznesením č. 35/2024 a to na návrh predsedu vlády Slovenskej republiky. Vláda zároveň schválila štatút splnomocnenca pre proces riadenia a manažovania zdrojov počas pandémie COVID-19. Podľa štatútu má splnomocnenec postavenie poradného orgánu a za svoju činnosť zodpovedá vláde Slovenskej republiky. Podľa čl. 5 ods. 1 štatútu sa splnomocnenec pri výkone svojej funkcie riadi Ústavou Slovenskej republiky, ústavnými zákonmi, zákonmi, právne záväznými aktmi Európskej únie, inými všeobecne záväznými právnymi predpismi a uzneseniami vlády, ako aj medzinárodnými zmluvami, ktorými je Slovenská republika viazaná. Uznesenie vlády je záväzné a v nadväznosti naň poskytneme pánovi splnomocnencovi súčinnosť v súlade s právnym poriadkom Slovenskej republiky a relevantnými vedeckými poznatkami počas procesu, ktorý bude potrebovať na vyšetrovanie pandémie. Ďakujem pekne.
Hrušovský, Pavol, podpredseda NR SR (2010-09-07):
Pán poslanec Čaplovič chce reagovať na pána poslanca. Nech sa páči, pán poslanec.
Laššáková, Jana, podpredsedníčka NR SR (2012-10-19):
Pán poslanec chce reagovať. Nech sa páči, pán poslanec Brocka.
Cech, Jozef, poslanec NR SR (2024-06-13):
Vážený pán minister, vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, tlač 229a. Národná rada Slovenskej republiky uznesením č. 218 z 24. apríla 2024 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 229, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom číslo III tejto spoločnej správy nevyplývajú žiadne pozmeňujúce návrhy. Gestorský výbor odporúča návrh zákona schváliť ako celok. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 47 z 10. júna 2024. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu.